Lyngbys Mikkel Rygaard har masser af bejlere fra både Danmark og udlandet, fastslår kreatørens agent.

Lyngbys spillere kan frit ophæve sine aftale med den konkurstruede klub og skifte transferfrit til andre klubber. Og kreatøren Mikkel Rygaard har rigeligt med bejlere.

Det afslører 27-årige Rygaards agent.

- Der er ekstrem interesse om Mikkel fra både ind- og udland, og det er klart, at han står med meget gode kort på hånden lige nu, og jeg kan konstatere, at der er masser af interesse for ham. Jeg er blevet kimet ned, siger Michael Johansen til BT.

Agenten kalder det en 'vanskelig' situation, og BT tilføjer, at Rygaard endnu ikke har ophævet sin aftale med Lyngby.

Støt Lyngby Boldklub - forudbestil din 100-års jubilæumstrøje